**ОИК – БРЕЗНИК**

Протокол № 23

29.10.2023 г.

Днес, 29.10.2023 г. се проведе заседание на ОИК - Брезник.

Присъстват всички членове.

Заседанието се откри в 18:30 часа и председателствано от Светлана Петкова –председател

За протоколчик е определена Павлина Соколова.

Председателят на комисията предложи следния дневен ред:

1. Разглеждане на постъпили уведомления за нарушения на изборното законодателство.

След проведено гласуване с 11 гласа ЗА и 0 ПРОТИВ дневният ред е приет.

На заседанието докладва Светлана Петкова.

**По т. 1.** **от дневния ред:**

**1.1.** остъпила е жалба от Светлин Свиленов, входирана под № 47/29.10.2023 год. в 17:17 часа във входящия регистър на ОИК Брезник, заведена под № 5 в Регистър на жалбите и сигналите, относно нарушаване на изборното законодателство, извършено в изборни секции в гр. Брезник, а именно: В разрез с изискването на чл. 427, ал. 1 от ИК, членовете на СИК не предоставят всички бюлетини на гласоподавателите, като вместо това изискват от тях предварително да заявят за кой вид избор искат да упражнят правото си на глас. Съгласно чл. 427, ал. 1 от ИК след като бъде допуснат до гласуване, избирателят получава хартиена бюлетина за всеки вид избор от член на секционната избирателна комисия, който я откъсва от кочана с бюлетините непосредствено преди предаването ѝ и я подпечатва с печата на комисията. С получените бюлетини избирателят отива зад паравана да гласува. Съгласно т. 8 „ГЛАСУВАНЕ” от МЕТОДИЧЕСКИ УКАЗАНИЯ на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 29 октомври 2023 г. в предизборния ден и до закриване на изборния ден при гласуване с хартиени бюлетини, приети с Решение № 2654-МИ от 12 октомври 2023 г. в случай, че избирателят не желае да гласува в даден вид избор, той не получава бюлетина за този вид избор …, във връзка с което предлагам следния проект на решение:

Във връзка с гореизложеното и на основание чл. 87, ал. 1, т. 22 от Изборния кодекс, Общинската избирателна комисия – Брезник,

Р Е Ш И: Указва на СИК на територията на община Брезник да спазват разпоредбите на чл. 427, ал. 1 от ИК. Решението подлежи на обжалване в тридневен срок от обявяването му.

След проведено гласуване с 11 гласа ЗА и 0 ПРОТИВ решението бе прието под № 104-МИ.

**1.2.** Постъпил е сигнал от Васил Узунов – независим кандидат за кмет на община Брезник, входирана под № 46/29.10.2023 год. в 16:30 часа във входящия регистър на ОИК Брезник, заведена под № 4 в Регистър на жалбите и сигналите за извършено нарушение на чл. 182, ал. 4 от ИК, а именно провеждане на предизборна агитация в изборния ден. Към сигнала е приложен снимков материал, във връзка с което предлагам следния проект на решение:

Във връзка с гореизложеното и на основание чл. 87, ал. 1, т. 22 от Изборния кодекс, Общинската избирателна комисия – Брезник,

Р Е Ш И:

Сигнала се препраща по компетентност до Териториално отделение Брезник към Районна прокуратура – Перник.

Решението подлежи на обжалване в тридневен срок от обявяването му.

След проведено гласуване с 11 гласа ЗА и 0 ПРОТИВ решението бе прието под № 105-МИ.

Протоколчик: .......………………

/П. Соколова/

Председател: ……………..………

/С. Петкова /

Секретар :……………………

/Г. Мирчева-Теофилова/